Soo-Hyun béda karo artis Korea liyane. Dhèwèké ora gelem nganggo jeneng panggung, dhèwèké milih nganggo jeneng asline. Mula akèh wong kang ngomongake dheweke. Kanthi cara Hanja, jeneng Soo-Hyun kaperang saka rong aksara kanji, ya iku "Soo" kang tegese apik banget, lan "Hyun" kang tegese kebajikan. Nalika isih cilik, Soo-Hyun kalebu bocah kang menengan lan arang omong sanajan ing omahe dhewe. Ing omah, Soo-Hyun luwih seneng nonton tv lan seneng nulis. Banjur, ibune nglebukake dhèwèké menyang sekolah teater supaya Soo-Hyun ora dadi bocah kang pasif. Nanging, kadhang yèn kaget, Soo-Hyun njerit kanthi ngundang ibune. Nalika SMP, Soo-Hyun tau kerja ing restoran cepat saji. Nanging, nembe telung dina kon metu amarga telat mulih sekolah. Sanajan mangkono, dhèwèké tetep éntuk gaji. Gajine iku banjur dienggo tuku sepasang kaos kaki kanggo ibune. Nalika isih sekolah, Soo-Hyun tau melu latian mendaki. Dhèwèké uga tau melu kompetisine, nanging kalah amarga tiba nalika ing babak kapindho. Dhèwèké uga tau melu latian nyelem.